อาการอาพาธหลวงพ่อคูณยังทรงตัว
แพทย์ และพยาบาลโรงพยาบาลมหาราชนครราชสีมายังต้องดูแลอาการอาพาธของหลวงพ่อคูณ ปริสุทโธ เจ้าอาวาสวัดบ้านไร่ จังหวัดนครราชสีมา อย่างใกล้ชิด หลังมีอาการท่อปัสสาวะอักเสบ ขณะที่วันนี้อาการของหลวงพ่อคูณทรงตัว ไม่มีไข้ ไม่มีอาการเหนื่อยหอบ แต่ยังมีเสมหะอยู่มาก คณะแพทย์ยังคงต้องการทำการเขย่าปอด เพื่อทำการดูเสมหะนพ.พินิศจัย นาคพันธ์ แพทย์ประจำตัวหลวงพ่อคูณ เปิดเผยว่า ยังคงต้องให้ยาปฏิชีวนะผ่านทางหลอดเลือดดำอย่างน้อย 7 - 10 วัน เพื่อรักษาอาการท่อปัสสาวะอักเสบ สำหรับอาการโดยรวมถือว่าอยู่ในเกณฑ์ที่น่าพอใจ แต่ยังต้องดูแลเป็นพิเศษ เนื่องจากหลวงพ่อคูณอายุมาก รวมทั้งมีโรคประจำหลายโรค และช่วงนี้ อากาศแปรปรวนบ่อย จึงนำเครื่องกรองอากาศ และเครื่องทำความร้อน มาติดตั้งภายในห้องพักของหลวงพ่อคูณ เพื่อควบคุมอุณหภูมิภายในห้อง ให้มีอากาศที่เหมาะสมอยู่ตลอดเวลาทั้งนี้ หากหลวงพ่อคูณรับยาปฏิชีวนะครบตามกำหนด คณะแพทย์จะประเมินสภาพร่างกายอีกครั้ง ก่อนจะอนุญาตให้กลับวัดได้หรือไม่
 อาการอาพาธของหลวงพ่อคูณปริสุทโธ ยังคงทรงตัว คณะแพทย์ยังต้องให้ยาปฏิชีวนะผ่านหลอดเลือดดำให้ครบ 10 วัน ก่อนจะประเมินอาการอีกครั้ง
นครราชสีมา,วัดบ้านไร่,หลวงพ่อคูณ,อาการ,อาพาธ